Lav et referat af nedenstående tekst:

Tekst:
De 50 skoler i Aalborg skal stadig spare 80 millioner kroner til næste år. Det kom frem, da politikerne i Aalborg Byråd torsdag morgen fremlagde budgetforslaget til 2024. Dermed er der ikke ændret på de voldsomme besparelser på skoleområdet, der kom frem før sommerferien. - Det er så stort et beløb, at det ikke kan undgå at påvirke kvaliteten af det samlede skolevæsen. Man vil kunne mærke det på skolerne. Vi kommer simpelthen til at præstere dårligere sammenlignet med alle andre skoler og kommuner i Danmark, siger formand for Aalborg Skolelederforening, Martin Theis Eriksen, til TV2 Nord. I det første forslag til besparelser før sommerferien, var der lagt op til lukning af otte skoler. De skolelukninger blev taget af bordet tidligere i august, men sparekravet på de 80 millioner står der stadig. Pengene skal bare findes andre steder. - Jeg har det drønærgerligt. Vi skal lave nogle skoler vi er stolte af med enorm høj kvalitet. Med god trivsel hos elever, med dygtigt veluddannet personale, og det samme i forhold til ledelsen. Det er pengene bare ikke til i øjeblikket, og jeg frygter da, det kommer til at gå ud over stort set alle børn på alle skoler, påpeger Martin Theis Eriksen. Specielt frygter skolelederformanden, at skolerne bliver nødt til at prioritere så hårdt, at der bliver stor forskel på, hvad de enkelte skoler vælger at bruge penge på. - Der bliver politikerne nødt til at gå ind og tage det ansvar for, hvad det er, som skolerne ikke skal levere, så vi ikke får 50 forskellige skoler med vidt forskellige tilbud, forklarer Martin Theis Eriksen. Dagens præsentation af budgettet for 2024 er kun et forslag. De næste fire uger går med politisk forhandling, inden det endelige budget bliver præsenteret 28. september. Det eneste der er sikkert er, at Aalborg Kommune skal finde besparelser for en kvart milliard.

Referat:
De svageste bliver de store tabere. Besparelser for 80 millioner kommer til at gøre ondt på skolerne.